KÚPNA ZMLUVA

uzatvorená podľa § 409 a nasl. zák. č. 513/1991 Zb. Obchodný zákonník, v znení neskorších predpisov (ďalej len „Zmluva“)

čl. I. Zmluvné strany

**1. Kupujúci : Univerzitná nemocnica L. Pasteura Košice**

 v zastúpení: MUDr. Ľuboslav Beňa, PhD, MPH, riaditeľ

sídlo: Rastislavova 43, 041 90 Košice, SR

 IČO: 00 606 707

 DIČ: 2021141969

 IČ DPH: SK2021141969

 Bankové spojenie: Štátna pokladnica, Radlinského 32, 810 05 Bratislava

 IBAN: SK 06 8180 0000 0070 0028 0550

 SWIFT: SPSRSKBA

Štátna príspevková organizácia zriadená Zriaďovacou listinou Ministerstva zdravotníctva SR č. 1842/1990-A/I-2 zo dňa 18. 12. 1990

 **(ďalej len „kupujúci“)**

**2. Predávajúci :**

v zastúpení:

 sídlo :

 IČO:

 DIČ:

 IČDPH :

 Bankové spojenie:

 IBAN :

 BIC/SWIFT:

 Zapísaný v ............................... ...................., odd: ..................., vložka č. .................

 **(ďalej len „predávajúci“)**

## Čl. II. Úvodné ustanovenia

1. Kupujúci v rámci plnenia svojich úloh obstaráva tovar postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „zák. č. 343/2015 Z. z.“).
2. Túto  zmluvu uzatvára kupujúci, ktorý je verejným obstarávateľom s predávajúcim, ktorý je  úspešným uchádzačom na základe výsledku verejného obstarávania postupom zadávania nadlimitnej zákazky podľa § 66 ods. 7 písm. b) zák. č. 343/2015 Z. z., realizovanej prostredníctvom systému elektronického verejného obstarávania JOSEPHINE zverejnenej vo vestníku Verejného obstarávania č........ zo dňa ......... pod zn. ............. s názvom predmetu zákazky : „**Doplnenie prístrojového vybavenia – CT prístroj pre RDGaZM**“,   (ďalej len „verejné obstarávanie“) v súlade s ponukou predávajúceho zo dňa ........................... Interné evidenčné číslo verejného obstarávania kupujúceho: UNLP-2025-24-NZ-POO
3. Kupujúci je poskytovateľom zdravotnej starostlivosti podľa zák. č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov. Kupujúci je prevádzkovateľom kritickej základnej služby podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov v platnom znení.
4. Predávajúci prehlasuje, že je oprávnený disponovať s tovarom v zmysle tejto zmluvy.
5. Tovar, ktorý je predmetom plnenia tejto zmluvy bude hradený z finančných prostriedkov, ktoré kupujúci ako verejný obstarávateľ dostal na základe **Zmluvy o poskytnutí prostriedkov mechanizmu na podporu obnovy a odolnosti, číslo zmluvy: 933/2024 zo dňa: 17.12.2024,** ktorá bola uzatvorená medzi kupujúcim ako Prijímateľom a Ministerstvom zdravotníctva Slovenskej republiky ako Vykonávateľom (ďalej len „Zmluva o poskytnutí prostriedkov“), (Zmluva o poskytnutí prostriedkov bola dňa 07.01.2025 zverejnená v Centrálnom registri zmlúv: <https://www.crz.gov.sk/zmluva/10256919/> a čiastočne aj z vlastných finančných prostriedkov kupujúceho, ak táto povinnosť, vzhľadom na maximálnu výšku poskytnutých finančných prostriedkov na základe Zmluvy o poskytnutí prostriedkov vznikne kupujúcemu po uzatvorení tejto zmluvy.

**Názov projektu: Doplnenie prístrojového vybavenia – CT prístroj 128 slice – Rastislavova 43**

**Kód Projektu: 11I02-21-V11-000171**

**Názov investície/reformy: Investícia 2\_Nová sieť nemocníc-výstavba, rekonštrukcia a vybavenie**

**Názov komponentu: 11\_Moderná a dostupná zdravotná starostlivosť**

Maximálna výška poskytnutých finančných prostriedkov: 1 800 000,00 EUR bez DPH.

## Čl. III. Predmet zmluvy

* 1. Predávajúci sa touto zmluvou zaväzuje dodať kupujúcemu tovar podľa bodu 2. tohto článku a previesť na neho vlastnícke právo k tomuto tovaru a kupujúci sa zaväzuje zaplatiť za tovar kúpnu cenu podľa tejto zmluvy.
	2. **Tovarom** pre účely tejto zmluvy **je 1 (jeden) CT prístroj** pre RDGaZM ktorého špecifikácia je uvedená **v Prílohe č. 1** tejto zmluvy (ďalej len „**tovar**“).
	3. **Dodanie tovaru zahŕňa**: „Dodanie tovaru zahŕňa: dodanie/dopravu tovaru do miesta plnenia, vyloženie v mieste plnenia, vybalenie a likvidácia obalov, odovzdanie písomných dokladov potrebných pre nadobudnutie vlastníckeho práva k predmetu zmluvy, poskytnutie užívateľskej dokumentácie/užívateľskej príručky (v slovenskom resp. v českom jazyku), prospektový materiál s popisom technických vlastností tovaru, Vyhlásenie o zhode, CE Certifikát úradne preložený do slovenského jazyka, záručný list, ŠUKL kód, ak tovar podlieha registrácii a súvisiace doklady k tovaru potrebné pre riadne a bezchybné používanie tovaru na stanovený účel,  kompletizácia a uvedenie predmetu zmluvy do prevádzky (inštalácia) s vydaním potvrdenia o inštalácii, odskúšanie funkčnosti všetkých min. stanovených parametrov, hodnôt a vlastností tovaru (ak je to relevantné) a prevádzkyschopnosti dodaného tovaru, vykonanie preberacej skúšky, odborné zaškolenie personálu v nevyhnutnom rozsahu, poskytovanie autorizovaného záručného servisu v dĺžke min. 24  mesiacov a vykonávanie všetkých preventívnych prehliadok a kontrol, ktoré sú stanovené právnymi predpismi a predpísané výrobcom na ponúkaný tovar počas plynutia záručnej doby. V prípade, ak je tovar dodávaný z krajiny EÚ (okrem SR), je predávajúci povinný uviesť v dodacom liste aj: kód tovaru podľa aktuálne platného colného sadzobníka, údaj o krajine pôvodu tovaru (t.j. krajina, kde bol tovar vyrobený).Predávajúci v **Prílohe č. 4** tejto zmluvy predloží kupujúcemu zoznam a kontaktné údaje na Klientske pracovisko predávajúceho (Hotline, Helpdesk, Call centrum).
	4. Tovar sa dodáva za účelom poskytovania zdravotnej starostlivosti kupujúcim.
	5. Porušenie povinnosti uvedených v tomto článku je považované za porušenie zmluvy podstatným spôsobom.

## Čl. IV. Dodacie podmienky

1. Predávajúci sa zaväzuje dodať tovar podľa článku III. bod 2 tejto zmluvy kupujúcemu do 180 kalendárnych dní odo dňa predloženia kompletného dokumentu podľa bodu 2. tohto článku, nie však skôr, ako kupujúci pripraví miesto dodania (podľa bodu 13. tohto článku) a predávajúci v písomnom protokole technickú pripravenosť miesta dodania potvrdí. Konkrétny termín dodania tovaru oznámi predávajúci kupujúcemu najmenej 5 (päť) pracovných dní vopred, a to písomne na e-mailové adresy : ozt@unlp.sk a projektove@unlp.sk a telefonicky na tel. č. +421 55 615 3079, +421 55 615 3194 alebo +421 55 615 3195.
2. Predávajúci sa zaväzuje do 45 kalendárnych dní od účinnosti tejto zmluvy dodať kompletný dokument, t.j. návrh priestorového umiestnenia tovaru, špecifikáciu požadovanej technickej pripravenosti miesta dodania a technologického projektu k potrebným stavebným úpravám vypracovaný tak, aby kupujúci na základe tohto dokumentu dokázal technicky, riadne a včas pripraviť miesto inštalácie tovaru.
3. Miesto dodania tovaru je pracovisko kupujúceho: Oddelenie rádiodiagnostiky a zobrazovacích metód nachádzajúce sa v areáli pracovísk kupujúceho na Rastislavova 43, 041 90 Košice (budova – Monoblok).
4. Predávajúci je povinný dodať tovar podľa špecifikácie uvedenej v Prílohe č. 1 tejto zmluvy nový, nepoužívaný, nerepasovaný, v bezchybnom stave, schválený na dovoz a predaj v rámci Slovenskej republiky resp. v rámci Európskej únie, ktorý vyhovuje platným medzinárodným normám, STN, ktorý zodpovedá všetkým platným právnym predpisom na území Slovenskej republiky, v originálnom balení a kompletný v rozsahu podľa čl. III. bod 2 tejto zmluvy (nie po častiach).
5. Dodanie tovaru do miesta dodania potvrdzuje kupujúci písomne, a to podpísaním preberacieho protokolu/dodacieho listu. V **Preberacom protokole/dodacom liste** sa potvrdzuje druh, množstvo, vyhotovenie a kompletnosť dodaného tovaru podľa špecifikácie uvedenej **v Prílohe č. 1 tejto zmluvy.** V prípade zistenia vád tovaru pri jeho prevzatí je kupujúci oprávnený tovar neprevziať.
6. Osobou oprávnenou na prevzatie tovaru za kupujúceho (oprávnený na podpísanie Preberacieho protokolu/dodacieho listu) je: určený zamestnanec Oddelenia zdravotníckej techniky, e-mail adresa: ozt@unlp.sk, tel. č. + 421 55 615 3079, +421 55 615 3194 alebo +421 55 615 3195 a vedúci zamestnanec Oddelenia rádiodiagnostiky a zobrazovacích metód.
7. Kupujúci je povinný podať správu predávajúcemu o vadách tovaru bez zbytočného odkladu po tom, čo sa vady mohli zistiť. Kupujúci je oprávnený odmietnuť prevzatie tovaru, ak technické a funkčné parametre dodaného tovaru nezodpovedajú špecifikácií tovaru uvedenej v Prílohe č. 1 tejto zmluvy. Dodaný tovar musí byť zhodný s jeho špecifikáciou uvedenou v Prílohe č. 1 tejto zmluvy, ktorá je obsahom zhodná so špecifikáciou tovaru uvedenou v  ponuke predloženej predávajúcim vo verejnom obstarávaní.

8. O inštalácií, odskúšaní a uvedení tovaru do prevádzky v mieste dodania spíšu zmluvné strany **Inštalačný protokol.** Inštalačný protokol sa samostatne nevyhotovuje, ak predávajúci tovar inštaluje ihneď pri jeho dodaní a Inštalačný protokol je súčasťou Preberacieho protokolu.

9. Zaškolenie zamestnancov kupujúceho o obsluhe a údržbe tovaru je predávajúci povinný realizovať najneskôr pri uvedení tovaru do prevádzky v mieste dodania. O zaškolení spíšu zmluvné strany **Protokol o zaškolení**, s uvedením menného zoznamu zaškolených osôb; zaškolenie potvrdzujú zaškolené osoby svojim podpisom na protokole o zaškolení .

10. Predávajúci je povinný tovar nainštalovať a uviesť do prevádzky bezodkladne odo dňa jeho dodania kupujúcemu do miesta dodania podľa bodu 3. tohto článku, najneskôr však do 31.12.2025. Predávajúci je povinný dodať a nainštalovať tovar na miesto dodania tovaru na vlastné náklady. Kupujúci je povinný poskytnúť predávajúcemu potrebnú súčinnosť a umožniť uvedenie tovaru do prevádzky v termíne podľa tohto bodu, ak sa zmluvné strany nedohodnú inak.

11. Predávajúci je povinný spolu s tovarom dodať kupujúcemu aj príslušnú dokumentáciu k tovaru.

12. Splnením dodávky tovaru predávajúcim sa rozumie dodanie tovaru predávajúcim v súlade s touto zmluvou a špecifikáciou tovaru podľa  Prílohy č. 1. tejto zmluvy, predloženie príslušnej dokumentácie, podpísanie Preberacieho protokolu/dodacieho listu, Inštalačného protokolu, protokolu o zaškolení.

13. Kupujúci je povinný, najneskôr ku dňu dodania tovaru do miesta dodania podľa bodu 3. tohto článku, pripraviť miesto dodania tak, aby predávajúci mohol riadne a včas nainštalovať, odskúšať a uviesť tovar do prevádzky. Po realizácii technickej pripravenosti podľa požiadavky predávajúceho v zmysle bodu 2. tohto článku. Predávajúci je na základe písomnej alebo e-mailovej výzvy kupujúceho povinný v  protokole písomne potvrdiť, že technická pripravenosť miesta inštalácie zodpovedá jeho požiadavkám a je vhodná pre inštaláciu tovaru.

14. Porušenie povinností uvedených v tomto článku je považované za porušenie zmluvy podstatným spôsobom.

## Čl. V. Doba platnosti zmluvy

* 1. Zmluva sa uzatvára na dobu určitú t.j. na jeden obchodný prípad, odo dňa účinnosti tejto zmluvy do doby splnenia dodávky podľa čl. IV. bod 12. tejto zmluvy, okrem ustanovení tejto zmluvy, ktoré upravujú právne vzťahy zmluvných strán aj po splnení dodávky podľa čl. IV. bod 12. tejto zmluvy.
	2. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
	3. Zmluvný vzťah založený touto zmluvou je možné ukončiť:
1. písomnou dohodou zmluvných strán,
2. odstúpením od zmluvy z dôvodov uvedených v zákone alebo tejto zmluve.
	1. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta.
	2. Kupujúci je oprávnený od zmluvy odstúpiť z nasledovných dôvodov:
3. ak predávajúci nedodá tovar v súlade s touto zmluvou (čl. IV. bod 12. tejto zmluvy),
4. ak kupujúci po dodaní tovaru alebo po predložení príslušnej dokumentácie k tovaru nadobudne dôvodnú pochybnosť o tom, že tovar zodpovedá špecifikácii uvedenej v Prílohe č. 1 tejto zmluvy alebo dôvodnú pochybnosť o dôveryhodnosti, správnosti alebo pravdivosti predloženej dokumentácie k tovaru,
5. ak predávajúci podľa ustanovení tejto zmluvy poruší zmluvu podstatným spôsobom,
6. ak predávajúci písomne oznámi, že nie je schopný dodať tovar za podmienok uvedených v tejto zmluve alebo z akéhokoľvek dôvodu tovar podľa tejto zmluvy nedodá,
7. ak ponuka predávajúceho predložená vo verejnom obstarávaní bola kupujúcim vyhodnotená ako úspešná v dôsledku preukázateľne vykonaných machinácií a podvodných postupov predávajúceho,
8. dôjde k výmazu predávajúceho ako partnera verejného sektora z registra partnerov verejného sektora počas platnosti tejto zmluvy,
9. ak bolo v súvislosti s výkonom kontroly verejného obstarávania Vykonávateľom, ktorý poskytuje prostriedky mechanizmu, Národnou implementačnou a koordinačnom autoritou (NIKA), Úradom pre verejné obstarávanie, orgánom auditu, prípadne iným obdobným orgánom konštatované porušenie zákona o verejnom obstarávaní alebo iného právneho predpisu, a to bez možnosti predávajúceho uplatniť akékoľvek sankcie voči kupujúcemu,
10. ak príslušný orgán štátnej správy/ministerstvo, ktoré má ako poskytovateľ finančných prostriedkov realizovať jej financovanie neposkytol finančné prostriedky z akéhokoľvek dôvodu alebo bez uvedenia dôvodu na realizáciu tejto zákazky alebo už poskytnuté finančné prostriedky na realizáciu tejto zákazky verejnému obstarávateľovi – kupujúcemu odňal,
11. ak výsledky administratívnej kontroly verejného obstarávania neumožňujú financovanie výdavkov vzniknutých z obstarávania predmetu zmluvy alebo kupujúci nesúhlasí s výškou finančnej opravy alebo nesplnil podmienky na uplatnenie finančnej opravy podľa Zmluvy o poskytnutí prostriedkov.

Zmluvné strany sa dohodli, že v prípade odstúpenia kupujúceho od zmluvy z dôvodov, ktoré sú uvedené v ods. h) a i) tohto článku, nevzniká žiadnej zo zmluvných strán nárok na akékoľvek finančné plnenie, majetkové sankcie ani náhradu škody.

## Čl. VI. Kúpna cena a platobné podmienky

* 1. Kúpna cena tovaru je stanovená vzájomnou dohodou zmluvných strán podľa zákona č. 18/1996 Z. z. o cenách, v znení neskorších predpisov , takto :

 Kúpna cena za dodaný tovar podľa tejto zmluvy je ................. € bez DPH, slovom: ......................................eur a ................... centov.

K uvedenej kúpnej cene sa pripočítava DPH v sadzbe a výške podľa platných právnych predpisov SR platných v čase dodania tovaru.

 Kalkulácia ceny (cena jednotlivých položiek) dodaného tovaru, vrátane príslušenstva k tovaru je uvedená **v Prílohe č. 2** tejto zmluvy.

* 1. Kúpna cena podľa tohto článku je cenou za nový, nepoužívaný, nerepasovaný, nevystavovaný, kompletný a funkčne bezchybný tovar. V uvedenej celkovej kúpnej cene podľa bodu 1. tohto článku je zahrnuté : cena tovaru, clo, dopravné náklady, náklady na inštaláciu a uvedenie do prevádzky, zaškolenie zamestnancov o obsluhe a údržbe tovaru, príslušná dokumentácia, opravy, servis a údržba tovaru, vrátane náhradných dielov a ďalších nákladov s tým spojených počas celej záručnej doby a všetky ostatné finančné náklady spojené s dodaním tovaru kupujúcemu.
	2. Právo na zaplatenie celkovej kúpnej ceny vzniká predávajúcemu riadnym splnením jeho záväzkov spôsobom uvedeným v čl. IV. bod 12. tejto zmluvy. Kupujúci neposkytne predávajúcemu na plnenie tejto zmluvy žiadne preddavky, ani zálohu.
	3. Kupujúci je povinný uhradiť kúpnu cenu za tovar podľa tohto článku na základe faktúry vystavenej predávajúcim bezhotovostným bankovým prevodom na účet predávajúceho podľa čl. I. bod 2.tejto zmluvy. Lehota splatnosti faktúry je 60 kalendárnych dní odo dňa doručenia faktúry kupujúcemu.

5. Predávajúci je povinný vystaviť faktúru kupujúcemu do 15 dní od dňa riadneho dodania tovaru podľa čl. IV. bod 12. tejto zmluvy, najneskôr však do piateho pracovného dňa v mesiaci nasledujúceho po mesiaci, v ktorom bol tovar dodaný a to v piatich (5)originálnych vyhotoveniach. Faktúra musí obsahovať okrem náležitosti podľa platných právnych predpisov SR v čase fakturácie aj názov a kód projektu tak, ako sú uvedené v čl. II. bod 5 tejto zmluvy. V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu. Predávajúci je povinný vystaviť novú faktúru a doručiť ju kupujúcemu.

 Prílohou faktúry musí byť: dodací list, Preberací protokol vrátane prvej úradnej skúšky (skúšky stability RTG žiariča), Inštalačný protokol, Protokol o skúšobnej prevádzke, Protokol o zaškolení, fotodokumentácia dodaného tovaru (elektronicky).

6. Vlastnícke právo k tovaru nadobudne kupujúci splnením dodávky tovaru predávajúcim podľa článku IV. bod 12. tejto zmluvy.

* 1. Za deň úhrady celkovej kúpnej ceny sa považuje deň jej odpísania z účtu kupujúceho.

## Čl. VII. Reklamácia tovaru, vady tovaru, zodpovednosť za vady

1. Predávajúci ručí za vlastnosti tovaru počas záručnej doby, ktorá bola predávajúcim stanovená na najmenej 24 mesiacov; táto záručná doba začína plynúť odo dňa riadneho splnenia dodávky podľa čl. IV. bod 12. tejto zmluvy. Záruka sa automaticky predlžuje o dobu, po ktorú tovar nemohol byť v záručnej dobe plne používaný z dôvodu vady.
2. V záručnej dobe je predávajúci povinný poskytovať bezplatný autorizovaný záručný servis, najmä:
3. bezplatne odstrániť všetky vady dodaného tovaru, t. j. uviesť tovar do stavu plnej prevádzky vzhľadom k jeho technickým parametrom,
4. zabezpečovať bezplatnú údržbu tovaru, vrátane bezplatnej dodávky a výmeny potrebných náhradných dielov a súčiastok, vrátane demontáže, odvozu a likvidácie použitého spotrebného materiálu, náplní a náhradných dielov,
5. vykonávať bezplatne pravidelné technické kontroly a servisné prehliadky vo výrobcom predpísanom rozsahu a intervale podľa servisného manuálu, vrátane elektrických revízií, min. však jedenkrát ročne, pričom poslednú takúto kontrolu/servisnú prehliadku je predávajúci povinný vykonať mesiac pred uplynutím záručnej doby a bezplatne odstrániť všetky zistené vady a nedostatky nezavinené kupujúcim,
6. vykonať validáciu a kalibráciu tovaru a bezpečnostno-technickú kontrolu s periodicitou podľa odporúčaní výrobcu tovaru, najmenej však 1-krát ročne, ak validáciu a/alebo kalibráciu a/alebo bezpečnostno-technickú kontrolu tovar vyžaduje,
7. vykonať štandardné vylepšenia tovaru odporúčané a/alebo predpísané výrobcom, vrátane vykonania servisných aktualizácií tzv. servisný update softwarového vybavenia tovaru,
8. vykonať ďalšie servisné úkony a činnosti predpísané príslušnými právnymi predpismi a aplikovateľnými normami,
9. vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu tovaru, ak je takáto oprava nevyhnutná na zabezpečenie prevádzky prístroja, vrátane generálnej opravy,
10. poskytovať technickú telefonickú podporu v pracovných dňoch a zároveň poradenstvo pri prevádzkovaní tovaru prostredníctvom klientskeho pracoviska predávajúceho 24 hodín denne 7 dní v týždni , pričom predávajúci musí garantovať funkčnosť a prevádzku tohto klientskeho pracoviska.
11. Zmluvné strany sa dohodli, že v prípade vady tovaru počas záručnej doby, má kupujúci právo požadovať a predávajúci povinnosť bezplatne odstrániť vady tovaru, vrátane, nie však len, všetkých prác spojených s opravami tovaru, dodávky náhradných dielov nutných k bezchybnému prevádzkovaniu tovaru, poradenskej starostlivosti o inštalovaný tovar, dodávky funkčného príslušenstva k tovaru, ktorého nefunkčnosť nie je zavinená kupujúcim.
12. Záruka na tovar podľa tohto článku platí za predpokladu, že kupujúci tovar používa a obsluhuje s príslušnou starostlivosťou podľa inštrukcií obsiahnutých v príslušnej dokumentácii k tovaru
13. Počas záručnej doby je servisný technik predávajúceho povinný nastúpiť na odstránenie vady v mieste inštalácie tovaru do dvadsiatich štyroch (24) hodín od nahlásenia vady na tovare, ak bola vada nahlásená v pracovný deň medzi 7:00 a 16:00 hod.. V prípade, ak vada bola nahlásená v pracovný deň po 16:00 hod. alebo v iný ako pracovný deň je servisný technik povinný nastúpiť na odstránenie vady do 12:00 hod. nasledujúceho pracovného dňa.

Predávajúci je povinný nahlásiť príchod servisného technika kontaktnej osobe kupujúceho (čl. IX. bod 9. tejto zmluvy).

1. Predávajúci je povinný počas záručnej doby odstrániť vady v nasledujúcich lehotách od nástupu na opravu:
2. oprava vady, pri ktorej nie je potrebná dodávka náhradného dielu do 48 hodín,
3. oprava vady s dodávkou náhradného dielu do 72 hodín najneskôr však do 168 hodín ak sa zmluvné strany nedohodnú inak.
4. V prípade, ak odstránenie vady nevyžaduje príchod servisného technika predávajúceho do miesta inštalácie tovaru, je predávajúci oprávnený zabezpečiť odstránenie vady/poruchy pomocou vzdialeného prístupu. Predávajúci je oprávnený začať odstraňovať vadu formou vzdialeného prístupu v lehote najneskôr do 12 hodín od nahlásenia v pracovný deň medzi 7:00 a 16:00 hod., alebo do 12:00 hod. nasledujúceho pracovného dňa, pokiaľ vada bola nahlásená po 16:00 hod. pracovného dňa alebo počas mimopracovného dňa.

Zoznam zamestnancov Predávajúceho, ktorí budú poskytovať službu servisu formou vzdialeného prístupu (VPN):

|  |  |  |  |
| --- | --- | --- | --- |
| ***Meno a priezvisko*** | ***Pracovná pozícia / rola*** | ***e-mail*** | ***Tel. kontakt*** |
|   |   |   |   |
|   |   |   |   |
|   |   |   |   |
|   |   |   |   |

Zriadenie vzdialeného prístupu (VPN) zabezpečuje odbor informačných a komunikačných technológií kupujúceho (e-mail: informatika@unlp.sk).

V prípade zmeny v zozname zamestnancov predávajúceho, je predávajúci povinný túto skutočnosť bezodkladne nahlásiť kupujúcemu e-mailom na adresu: informatika@unlp.sk.

1. Predávajúci neručí za vady spôsobené nesprávnou manipuláciou a obsluhou zamestnancami kupujúceho.
2. Kupujúci sa zaväzuje, že  vady tovaru uplatní bezodkladne po ich zistení. Ohlásenie vady tovaru za kupujúceho oznámi predávajúcemu oprávnená osoba kupujúceho. Osobou oprávnenou za kupujúceho reklamovať tovar a žiadať odstránenie vady počas záručnej doby je určený zamestnanec Oddelenia zdravotníckej techniky, e-mail adresa: ozt.servis@unlp.sk tel. č. +421 55 615 3195.
3. Kupujúci je povinný vady tovaru nahlásiť predávajúcemu písomne na e-mail adresu: .......................................................Za moment nahlásenia vady sa považuje moment preukázateľného odoslania e-mailovej správy kupujúcim predávajúcemu. V prípade, ak predávajúci disponuje systémom na nahlasovanie vád (Servis Desk), uprednostnia zmluvné strany túto formu komunikácie.
4. Predávajúci je povinný zabezpečovať autorizovaný záručný servis len odborne kvalifikovanými osobami v súlade so známymi a najnovšími poznatkami výrobcu tovaru.

## Čl. VIII. Majetkové sankcie

* 1. V prípade nedodržania podmienok plnenia uvedených v čl. IV. tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 2 000,-€, slovom: dvetisíc eur. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
	2. V prípade porušenie povinnosti kupujúceho podľa čl. VI. bod 4 tejto zmluvy t.j. neuhradenie faktúry v lehote splatnosti je predávajúci oprávnený uplatniť si nárok na zaplatenie úroku z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry kupujúcemu.
	3. V prípade nedodržania podmienok plnenia uvedených v čl. VII. tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 2 000,- € , slovom: dvetisíc eur. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
	4. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 2. a/alebo 3. tejto zmluvy je povinný uhradiť kupujúcemu zmluvnú pokutu vo výške 10 % z kúpnej ceny bez DPH, ktorá ako pohľadávka bola predmetom postúpenia alebo iného právneho úkonu, ktorým došlo k zmene v osobe veriteľa. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
	5. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 11. tejto zmluvy je povinný uhradiť kupujúcemu zmluvnú pokutu vo výške 1 000,- €, slovom: jedentisíc eur, za každý jednotlivý prípad porušenia zmluvných povinností. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
	6. Uplatnením majetkových sankcii podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje majetková sankcia; majetková sankcia sa nezapočíta na náhradu škody.

## Čl. IX. Osobitné ustanovenia

* 1. Zmluvné strany sa zaväzujú oznámiť druhej zmluvnej strane všetky zmeny údajov dôležitých pre bezproblémové plnenie zmluvy.
	2. Zmluvné strany sa dohodli, že pohľadávku, ktorá vznikne z tohto zmluvného vzťahu predávajúcemu ako veriteľovi, predávajúci nepostúpi tretej osobe bez predchádzajúceho písomného súhlasu kupujúceho ako dlžníka. Písomný súhlas za kupujúceho je oprávnený vydať len jeho štatutárny orgán. Postúpenie pohľadávok predávajúcim bez predchádzajúceho písomného súhlasu kupujúceho je neplatné s odkazom na § 525 ods. 2 zák. č. 40/1964 Zb. Občiansky zákonník, v znení neskorších predpisov. Porušenie povinností uvedených v tomto bode je považované za porušenie zmluvy podstatným spôsobom.
	3. Predávajúci sa zaväzuje, že nevykoná bez predchádzajúceho písomného súhlasu kupujúceho ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe predávajúceho ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu predávajúcemu ako veriteľovi a kupujúcemu ako dlžníkovi. Zmluvné strany sa dohodli, že akýkoľvek právny úkon predávajúceho ako veriteľa vedúci k zmene v osobe veriteľa je bez predchádzajúceho písomného súhlasu kupujúceho ako dlžníka absolútne neplatný. Súhlas za kupujúceho je oprávnený vydať len jeho štatutárny orgán. Porušenie povinnosti uvedených v tomto bode je považované za porušenie zmluvy podstatným spôsobom.

4. Predávajúci sa zaväzuje, že

1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy;
2. všetky informácie a písomné dokumenty, ktoré budú na základe tejto Zmluvy vypracované, bude považovať za dôverné, a to bez časového obmedzenia aj po ukončení platnosti tejto Zmluvy;
3. informácie a podklady poskytnuté kupujúcim alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy,
4. bude zachovávať mlčanlivosť o všetkých informáciách získaných v súvislosti s touto zmluvou alebo získaných pri plnení tejto zmluvy, a tieto informácie nebude zverejňovať, ani žiadnym spôsobom rozširovať.

5. Predávajúci nie je oprávnený previesť alebo postúpiť práva a povinnosti z tejto zmluvy tretej osobe bez predchádzajúceho písomného súhlasu kupujúceho. Postúpenie práv a povinností bez predchádzajúceho písomného súhlasu objednávateľa je neplatné.

6. Predávajúci je povinný, v zmysle zák. č. 18/2018 Z. z. o ochrane osobných údajov a  o  zmene a doplnení niektorých zákonov, zabezpečiť ochranu osobných údajov osôb, ktoré kupujúci pri svojej činnosti spracúva a s ktorými môže prísť predávajúci, zamestnanci predávajúceho a tretie osoby vo vzťahu k predávajúcemu, do styku pri vykonávaní činnosti podľa tejto zmluvy. Predávajúci je povinný poučiť o povinnosti mlčanlivosti zamestnancov predávajúceho a všetky tretie osoby, ktoré v  mene predávajúceho budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy predávajúcim.

7. Predávajúci sa zaväzuje strpieť výkon kontroly/auditu/ v súvislosti s plnením tejto zmluvy (dodávkou tovaru), kedykoľvek počas platnosti **Zmluvy o poskytnutí prostriedkov,** oprávnenými osobami na výkon tejto kontroly/auditu a poskytnúť týmto osobám riadne a včas všetku potrebnú súčinnosť. Porušenie povinnosti uvedenej v tomto bode je považované za porušenie zmluvy podstatným spôsobom. Oprávnenými osobami sú oprávnené osoby podľa **Zmluvy o poskytnutí prostriedkov.**

8. Kontaktná osoba predávajúceho pre účely plnenia tejto zmluvy je : ......................................, tel. kontakt : ....................................., e-mail adresa : .............................

9. Kontaktná osoba kupujúceho pre účely plnenia tejto zmluvy je určený zamestnanec Oddelenia zdravotníckej techniky, e-mail adresa: ozt@unlp.sk, tel. č. + 421 55 615 3079, +421 55 615 3194 alebo +421 55 615 3195.

10. Predávajúci berie na vedomie a akceptuje že:

1. kupujúci zverejní túto zmluvu (ako aj jej dodatky) ako povinne zverejňovanú zmluvu v Centrálnom registri zmlúv vedenom Úradom vlády SR v súlade so zák. č. 546/2010 Z.z.,
2. predmet plnenia tejto zmluvy bude financovaný kupujúcim aj prostredníctvom prostriedkov mechanizmu na podporu obnovy a odolnosti podľa čl. II. bod 5. tejto zmluvy,
3. na plnenie tejto zmluvy sa vzťahujú ustanovenia **Zmluvy o poskytnutí prostriedkov** uvedenej v čl. II. bod 5. tejto zmluvy a predávajúci zároveň prehlasuje, že sa s obsahom vyššie uvedenej zmluvy oboznámil a zaväzuje sa plniť jej podmienky v postavení predávajúceho vzťahujúce sa na alebo v súvislosti s plnením tejto zmluvy.

11. Predávajúci je oprávnený zabezpečiť časť plnenia predmetu tejto zmluvy prostredníctvom svojich **subdodávateľov,** pričom predávajúci:

1. je povinný plnenie tejto zmluvy zadať len subdodávateľovi uvedenému v Prílohe č. 3 tejto zmluvy s rozsahom jeho plnenia uvedeným vo verejnom obstarávaní;
2. garantuje spôsobilosť každého zo subdodávateľov uvedených v Prílohe č. 3 tejto zmluvy, pre plnenie predmetu tejto zmluvy;
3. zodpovedá za celé a riadne plnenie tejto zmluvy počas celej doby platnosti tejto zmluvy a to bez ohľadu na to, či predávajúci použil na plnenie predmetu zmluvy subdodávky alebo nie, v akom rozsahu a za akých podmienok. Kupujúci nenesie žiadnu zodpovednosť a nemá žiadne povinnosti vyplývajúce z tejto zmluvy voči subdodávateľom predávajúceho.
4. je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto Zmluva týka písomne oznámiť kupujúcemu akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala;
5. je povinný do piatich pracovných dní odo dňa uzatvorenia zmluvy so subdodávateľom predložiť kupujúcemu aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia. Zoznam subdodávateľov je uvedený **Prílohe č. 3** tejto Zmluvy.

Na zmenu v zozname subdodávateľov t.j. zmenu Prílohy č. 3 tejto zmluvy sa vyžaduje uzatvorenie dodatku k tejto Zmluve. Porušenie povinností predávajúceho uvedených v tomto bode sa považuje za podstatné porušenie tejto zmluvy.

Predávajúci zodpovedá za plnenie tejto zmluvy alebo jej časti subdodávateľom tak, akoby plnenie zmluvy realizoval sám (osobne).

12. Predávajúci vyhlasuje, že v prípade, ak mu v súvislosti s uzatvorením tejto zmluvy vznikla povinnosť byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“), je ku dňu uzatvorenia tejto zmluvy zapísaný v registri partnerov verejného sektora, ktorého správcom a prevádzkovateľom je Ministerstvo spravodlivosti Slovenskej republiky. Ak sa na subdodávateľov predávajúceho vzťahuje povinnosť byť zapísaný v registri partnerov verejného sektora v zmysle ZoRPVS, predávajúci je povinný zabezpečiť plnenie tejto povinnosti všetkými subdodávateľmi. V prípade, ak počas plnenia tejto zmluvy dôjde k právoplatnému výmazu niektorého zo subdodávateľov v registri partnerov verejného sektora, je predávajúci povinný bezodkladne ukončiť plnenie tejto zmluvy prostredníctvom tohto subdodávateľa.

## Čl. X. Osobitná podmienka plnenia zmluvy – zelený aspekt

1. V rámci dokumentárnych požiadaviek na predmet plnenia požaduje kupujúci predložiť **návod na využívanie ekologických vlastností ponúkaného tovaru,** ktorý bude písomne uvedený buď ako osobitná časť používateľskej príručky alebo v digitálnej podobe na webovej stránke výrobcu alebo na USB nosiči, prípadne v papierovej podobe alebo v dokumentácii priloženej k tovaru. Návod na použitie musí byť k dispozícii spolu s tovarom. Dokumentácia musí obsahovať:
2. návod pre používateľov, ako používať tovar tak, aby sa minimalizoval environmentálny vplyv počas inštalácie, používania, údržby a recyklácie/likvidácie vrátane návodu, ako minimalizovať spotrebu energie, vody, spotrebných materiálov/dielov, množstvo emisií;
3. odporúčania pre správnu údržbu tovaru vrátane informácií, ktoré náhradné diely sa môžu vymieňať, ako aj odporúčania pre čistenie.
4. Na opravu alebo výmenu tovaru sa vzťahuje záruka poskytnutá výrobcom. Predávajúci garantuje dodanie všetkých pôvodných alebo rovnocenných náhradných dielov na ním dodaný tovar počas očakávanej životnosti tovaru, najmenej počas desiatich (10) rokov odo dňa uvedenia tovaru do prevádzky.

**Čl. XI.Udelenie licencie**

1. Zmluvné strany sa dohodli, že ku všetkým dielam chráneným zákonom č. 185/2015 Z.z. Autorský zákon v platnom znení ktoré dodá predávajúci kupujúcemu v rámci dodávky tovaru podľa tejto zmluvy a/alebo v rámci poskytovania služieb záručného autorizovaného servisu k dodanému predmetu zmluvy (najmä, nie však výlučne k dielam charakteru individualizovaný softvér, štandardný (krabicový) softvér, operačný systém a pod.) platí, že predávajúci dňom splnenia dodávky v zmysle čl. IV. bod 12. tejto zmluvy udeľuje kupujúcemu nevýhradnú licenciu/sublicenciu na jeho použitie v neobmedzenom rozsahu a to na celú dobu trvania majetkových práv autora a na účel, na ktorý bol softvér alebo dielo vytvorené alebo dodané kupujúcemu. Predávajúci súhlasí, aby kupujúci udelil sublicenciu tretím osobám na použitie softvéru alebo diela rovnakým spôsobom, v rovnakom rozsahu, na rovnaký čas a za rovnakých podmienok, ako je licencia/sublicencia udelená na základe tejto zmluvy kupujúcemu. Licencia/sublicencia sa udeľuje odplatne, pričom odmena za jej poskytnutie ako aj odmena za udelenie súhlasu na udelenie sublicencie je už zahrnutá v kúpnej cene, dohodnutej v tejto zmluve. Udelená licencia/sublicencia a právo udeliť sublicenciu nebudú skončením platnosti tejto zmluvy dotknuté a licencia/sublicencia udelená podľa tejto zmluvy sa považuje za licenciu/sublicenciu uhradenú počas celej doby trvania licencie/sublicencie. V prípade, ak počas platnosti tejto zmluvy dodá predávajúci kupujúcemu upgrade alebo update softvéru tovaru, resp. iné zmeny softvéru tovaru, alebo ak predávajúci počas platnosti tejto zmluvy nahradí pôvodne dodaný softvér tovaru novým softvérom tovaru alebo inou verziou (spravidla vyššou verziou) pôvodného softvéru tovaru platí, že dodaním takéhoto upgrade, update, alebo dodaním inej zmeny softvéru tovaru alebo inej verzie softvéru tovaru udelil predávajúci kupujúcemu licenciu/sublicenciu k takémuto upgrade, update, inej zmene alebo vyššej verzii v rovnakom rozsahu a za rovnakých podmienok ako bola uvedená k pôvodnému softvéru tovaru.
2. Pre prípad ak sa preukáže, že vyššie uvedené ustanovenia o udelení licencie nie sú postačujúce na riadne udelenie platnej licencie nevyhnutnej na používanie tovaru na účel, na ktorý bol kúpený, predávajúci sa zaväzuje bezodkladne uzavrieť s kupujúcim samostatnú bezodplatnú licenčnú zmluvu minimálne v rozsahu uvedenom v bode 1. tohto článku.

**ČI. XII. Bezpečnostné opatrenia**

1. Predávajúci sa zaväzuje prijať a dodržiavať bezpečnostné opatrenia minimálne v rozsahu podľa §§ 8, 11, 12, 13, 15 a 17 Vyhlášky Národného bezpečnostného úradu č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení; tak, aby boli naplnené ciele zmluvy a zachovaná požadovaná úroveň kybernetickej bezpečnosti vzhľadom na aktuálne bezpečnostné riziká.

**Čl. XIII. Riadenie bezpečnostných incidentov**

1. Zmluvné strany sa zaväzujú, že upovedomia druhú zmluvnú stranu o vzniku bezpečnostného incidentu a stupňa závažnosti, alebo bezpečnostnej udalosti spojenej s predmetom tejto zmluvy bez zbytočného odkladu po tom, ako sa o takomto porušení dozvedeli.  Zmluvné strany sú povinné oznámiť vznik bezpečnostného incidentu na e-mailovú adresu:
2. kupujúci: incident@unlp.sk
3. predávajúci:..............................................
4. Zmluvné strany sa zaväzujú riešiť incidenty najmä odozvou alebo inou reakciou na incident, ohraničením incidentu a jeho dopadov, nápravou následkov incidentu, asistenciou pri riešení incidentu na mieste, reakciou na incident a podporou reakcií na incident (ďalej len „reaktívne opatrenie").
5. Pri riešení incidentov sú zmluvné strany povinné na žiadosť druhej zmluvnej strany spolupracovať s Národným bezpečnostným úradom a Ministerstvom zdravotníctva Slovenskej republiky a na tento účel im poskytnúť potrebnú súčinnosť a všetky informácie získané z vlastnej činnosti podľa tejto zmluvy alebo inak, ktoré by mohli byť dôležité pre riešenie incidentu.
6. Predávajúci sa zaväzuje v čase incidentu zabezpečiť dôkaz alebo dôkazný prostriedok tak, aby mohol byť použitý v trestnom konaní a poskytnúť ho kupujúcemu.
7. Predávajúci sa zaväzuje oznámiť Kupujúcemu všetky skutočnosti, že v súvislosti s incidentom mohlo dôjsť k spáchaniu trestného činu.
8. Predávajúci sa zaväzuje bezodkladne oznámiť a preukázať kupujúcemu vykonanie reaktívneho opatrenia a jeho výsledok.
9. Po vyriešení incidentu je predávajúci na výzvu kupujúceho v určenej lehote povinný predložiť kupujúcemu návrh opatrení na zabránenie ďalšieho pokračovania, šírenia a opakovaného výskytu incidentu (ďalej len „ochranné opatrenia") na schválenie.
10. Ak predávajúci nenavrhne ochranné opatrenie v určenej lehote, alebo ak je navrhované ochranné opatrenie zjavne neúspešné, je predávajúci povinný spolupracovať s kupujúcim na jeho návrhu.
11. Po schválení ochranného opatrenia kupujúcim, je predávajúci povinný ochranné opatrenie bez zbytočného odkladu vykonať. Po vykonaní ochranného opatrenia predávajúcim, je predávajúci povinný preveriť jeho účinnosť.

**ČI. XIV. Záverečné ustanovenia**

* 1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku. Dodatok k tejto zmluve nesmie byť uzatvorený v rozpore s ust. zák. č. 343/2015 Z. z. .
	2. Právne vzťahy neupravené touto zmluvou sa riadia najmä príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiaci právnymi predpismi SR.
	3. Zmluva je vyhotovená v štyroch (4) vyhotoveniach, z ktorého jedno vyhotovenie dostane predávajúci a tri vyhotovenia kupujúci.
	4. Predávajúci sa podpisom tejto zmluvy zaväzuje predchádzať korupcií v súvislosti s príslušnou transakciou, projektom, činnosťou alebo vzťahom vyplývajúcim z tejto zmluvy a to v súlade s Prílohou č. 5 tejto zmluvy
	5. Neoddeliteľnou súčasťou zmluvy je:

Príloha č. 1 – Technická špecifikácia tovaru

Príloha č. 2 - Cenová kalkulácia, položkovitý rozpočet tovaru

Príloha č. 3 – Zoznam subdodávateľov

Príloha č.4 - Kontaktné údaje Servisného strediska resp. kontaktné informácie o servisných linkách v prípade vád tovaru

Príloha č. 5 - Protikorupčná doložka

V Košiciach, dňa ....................... V .........................., dňa ...............

Kupujúci : Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD, MPH, riaditeľ

Univerzitná nemocnica L. Pasteura Košice

**Príloha č. 1 Technická špecifikácia tovaru**

**Predmet plnenia-tovar: CT prístroj pre RDGaZM**

**Príloha č. 2 Cenová kalkulácia, položkovitý rozpočet tovaru**

**Predmet plnenia-tovar: CT prístroj pre RDGaZM**

## Príloha č. 3. Zoznam subdodávateľov

**Predmet plnenia – tovar : CT prístroj pre RDGaZM**

***Subdodávateľ č. 1. \*:***

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko :**Adresa pobytu :**Dátum narodenia:**Tel. kontakt:* *E-mail adresa :* |
| *h/* | *Iné*  |  |

***Subdodávateľ č. 2.\* :***

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko :**Adresa pobytu :**Dátum narodenia:**Tel. kontakt:* *E-mail adresa :* |
| *h/* | *Iné*  |  |

\* Pokiaľ predávajúci bude zabezpečovať plnenie tejto zmluvy prostredníctvom svojich subdodávateľov (čl. IX. bod 11. tejto zmluvy) vpíše všetky požadované údaje do tabuliek vyššie.

\*\*V prípade, že predávajúci plnenie tejto zmluvy nebude zabezpečovať prostredníctvom svojich subdodávateľov (čl. IX. bod 11. tejto zmluvy) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie predávajúceho\*\* :**

**Predávajúci týmto prehlasuje, že plnenie tejto zmluvy nebude zabezpečovať prostredníctvom svojich subdodávateľov ( čl. IX. bod 11. tejto zmluvy).**

 **V ...................................., dňa ..........................**

**Predávajúci : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Príloha č.4 Kontaktné údaje Servisného strediska resp. kontaktné informácie o servisných linkách v prípade vád tovaru**

**Predmet plnenia – tovar : CT prístroj pre RDGaZM**

**Príloha č. 5 Protikorupčná doložka**

**Predmet plnenia-tovar: CT prístroj pre RDGaZM**

# Systém riadenia

Strana zmluvného vzťahu sa zaväzuje, že v rámci svojej organizácie príjme účinný systém riadenia schopný zabrániť korupčným trestným činom úplatkárstva/podplácania s cieľom zneužitia úradnej moci, právomoci, vplyvu či postavenia, za účelom porušenia zákona, úplatkárstva pri právnych úkonoch, navádzania na takéto zneužitie, vydieranie a/alebo spreneveru.

# Platobné systémy

Strana zmluvného vzťahu sa pri výkone činností v rámci zmluvného vzťahu so spoločnosťou Univerzitná nemocnica L. Pasteura Košice ( ďalej len „UNLP“) zaväzuje:

1. vykonávať platby výhradne takým spôsobom, ktorý umožňuje identifikáciu príjemcu,
2. vyhýbať sa hotovostným platbám alebo platbám v naturáliách.

# 3. Dary a odmeny

Strana zmluvného vzťahu sa zaväzuje, že žiaden z jej predstaviteľov, zástupcov, zamestnancov, alebo iných osôb konajúcich v jeho mene pred uzatvorením alebo počas plynutia zmluvného vzťahu nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia za účelom ovplyvňovať konanie UNLP, s využitím odmeňovania, alebo navádzania k nekorektnému výkonu príslušných predstaviteľov UNLP za účelom získania alebo udržania výhody pri výkone jej činnosti v rozpore so všeobecne záväznými právnymi predpismi Slovenskej republiky (ďalej len „SR“). Je možné však poskytnúť prejav zdvorilosti s nízkou finančnou hodnotou napr. knihy, kvety, katalógy, drobné spomienkové predmety pri pracovných stretnutiach alebo oficiálnych rokovaniach.

# 4. Vzťah k politickým stranám alebo k verejným organizáciám

Strana zmluvného vzťahu nesmie vyvíjať či už priamy alebo nepriamy nátlak na politických predstaviteľov, zamestnancov štátnej a verejnej správy (napríklad poskytovaním vlastných priestorov, prijímaním navrhnutých uchádzačov o prácu, konzultovaním dohôd) s cieľom získať výhody pri uzatváraní zmluvných vzťahov s UNLP.

# Nulový konflikt záujmov

Strana zmluvného vzťahu vyhlasuje, že žiaden z jej štatutárnych zástupcov:

1. nevykonáva, ani nevykonával činnosti, ktoré by predstavovali konflikt záujmov z hľadiska uzatvorenia

zmluvného vzťahu s UNLP,

1. nebol trestne stíhaný za:
	* subvenčný podvod,
	* skresľovanie údajov hospodárskej a obchodnej evidencie (uvedenie nepravdivých alebo hrubo skresľujúcich údajov alebo zatajenie povinných údajov o závažných skutočnostiach vo výkazoch),
	* korupciu (§ 328 – 336 zákona č. 300/2005 Z.z. Trestný zákon v znení neskorších predpisov; napr.: Prijímanie úplatku, Podplácanie, Nepriamu korupciu).

# Klauzula proti úplatkárstvu

Strana zmluvného vzťahu, že požiadavky UNLP uvedené v tejto doložke, vyplývajúce z platných právnych predpisov Slovenskej republiky v rámci boja proti korupcii berie na vedomie a zaväzuje sa k ich dodržiavaniu. V prípade potreby bližšie špecifikovať požiadavky tejto proti korupčnej doložky, bude UNLP akceptovať znenie schváleného Proti korupčného programu u konkrétnej strany zmluvného vzťahu .

Zároveň sa zaväzuje okamžite oznámiť primeranou formou určenému zástupcovi UNLP, akékoľvek podozrenie na porušenie ktoréhokoľvek ustanovenia tejto doložky, a byť plne súčinný pri dôkladnom šetrení podozrenia.

Ak UNLP, preukáže partnerovi zmluvného vzťahu, porušenie akéhokoľvek ustanovenia tejto doložky:

1. je oprávnený pozastaviť plnenie predmetu zmluvného vzťahu po predchádzajúcom písomnom upozornení, a to po dobu, ktorú považuje za nevyhnutnú vzhľadom na rozsah a charakter zistenia, maximálne však na dobu jedného mesiaca. Strana zmluvného vzťahu berie na vedomie a súhlasí, že počas doby nevyhnutnej na zisťovanie skutočností pre vyšetrenie podozrenia na porušenie ustanovení tejto doložky nebudú vznikať akékoľvek povinnosti a/alebo sankcie voči UNLP, vyplývajúce z takéhoto pozastaveného plnenia zmluvného vzťahu,
2. strana zmluvného vzťahu je povinný prijať všetky relevantné opatrenia, aby zabránil strate, zneužitiu alebo zničeniu listinných a iných dôkazov vzťahujúcich sa k príslušnému konaniu.